เรื่องร้องเรียน: บนทางเท้าริมถนนลาดพร้าวตั้งแต่ ซอย 1 ไปจนถึง ซอย 1 / 1 มีร้านอาหารวางโต๊ะเก้าอี้เต็มฟุตบาทไปหมด โดยเฉพาะตอนเย็นไม่มีทางให้คนเดินต้องลงไปเดินบนพื้นถนนเป็นอย่างนี้มานานมากแล้ว  เป็นอันตรายกับผู้ที่เดินสัญจรไปมาไม่ยุติธรรมกับประชาชนเลยร้านก๋วยเตี๋ยวร้านอาหารควรเข้าไปอยู่ในร้านไม่ใช่มาตั้งบนฟุตบาทเห็นแก่ตัวมากค่ะ
การดำเนินการของเจ้าหน้าที่: เจ้าหน้าที่เทศกิจเข้าตรวจสอบบริเวณดังกล่าวแล้ว ขณะลงพื้นที่ตรวจสอบ ไม่พบการตั้งวางโต๊ะหรือเก้าอี้กีดขวางทางเดินเท้าตามที่ร้องเรียน ซึ่งสอบถามเบื้องต้น ทราบว่าร้านดังกล่าวได้หยุดทำการชั่วคราว และเจ้าหน้าที่ไม่นิ่งนอนใจจึงได้ติดต่อกับผู้ประกอบการร้านค้าตาม หมายเลขโทรศัพท์หน้าร้าน เพื่อแจ้งเรื่องร้องเรียนให้ทราบ และได้ประชาสัมพันธ์และขอความร่วมมือ ไม่ให้มีการตั้งวางโต๊ะหรือเก้าอี้กีดขวางทางเดินเท้าโดยเด็ดขาด เพื่อไม่สร้างความเดือดร้อนแก่ผู้อื่น และเน้นย้ำให้ตั้งวางร้านในแนวร่น ของอาคารซึ่งผู้ประกอบการสามารถกระทำได้
ความเห็นของผู้แจ้ง: ขอบคุณเจ้าหน้าที่ทุกๆท่านที่ให้ความใส่ใจกับความเดือดร้อนของประชาชนค่ะ ขอให้ทุกๆท่าน มีแต่ความสุขความเจริญยิ่งๆขึ้นไปค่ะ
พื้นที่: แขวงจอมพล เขตจตุจักร กรุงเทพมหานคร